CELEX: 32009R1173
Language: da
Date: 2009-11-30 00:00:00
Title: Kommissionens forordning (EF) nr. 1173/2009 af 30. november 2009 om udpegning af interventionscentrene for hård hvede og ris

1.12.2009   
            
            
               DA
            
            
               Den Europæiske Unions Tidende
            
            
               L 314/48
            
         
      KOMMISSIONENS FORORDNING (EF) Nr. 1173/2009
   af 30. november 2009
   om udpegning af interventionscentrene for hård hvede og ris
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 41, sammenholdt med artikel 4, og
   ud fra følgende betragtninger:
   
               (1)
            
            
               Kommissionen udpeger de interventionscentre i medlemsstaterne, der opfylder de minimumsbetingelser, der er fastsat i artikel 2 i Kommissionens forordning (EF) nr. 670/2009 af 24. juli 2009 om gennemførelsesbestemmelser til Rådets forordning (EF) nr. 1234/2007 for så vidt angår offentlig intervention ved licitation med henblik på opkøb af hård hvede eller uafskallet ris (2).
            
         
               (2)
            
            
               I henhold til artikel 23, stk. 1, i forordning (EF) nr. 670/2009 giver medlemsstaterne Kommissionens tjenestegrene meddelelse om listen over interventionsorganerne med henblik på den faktiske udpegning af dem og listen over de lagerrum, der er knyttet til disse centre, som de har godkendt, idet de opfylder de minimumsbetingelser, der er fastsat i fællesskabsbestemmelserne.
            
         
               (3)
            
            
               For at sikre, at den offentlige interventionsordning fungerer tilfredsstillende, bør Kommissionen udpege interventionscentrene ud fra deres geografiske beliggenhed og offentliggøre listen over de tilknyttede lageranlæg med alle de oplysninger, der er nødvendige for de erhvervsdrivende, der er berørt af den offentlige intervention.
            
         
               (4)
            
            
               Da der hyppigt kan ske ændringer i så henseende, bør Kommissionen for at sikre en tilfredsstillende forvaltning af interventionen sørge for, at brugerne løbende får de ajourførte oplysninger, og i den forbindelse skal der ske en første offentliggørelse af de detaljerede oplysninger om listen over lagerrum i Den Europæiske Unions Tidende (C-udgaven) og siden en ajourføring af oplysningerne i overensstemmelse med artikel 23, stk. 3, i forordning (EF) nr. 670/2009 ved hjælp af passende tekniske midler via Kommissionens informationssystemer, herunder ved at de offentliggøres på internettet.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   De interventionscentre, der er omhandlet i artikel 2 i forordning (EF) nr. 670/2009, udpeges i bilaget til nærværende forordning.
   Adressen på de lagerrum, der er knyttet til de enkelte interventionscentre, og de detaljerede oplysninger om disse rum og interventionscentrene gøres tilgængelige for brugerne ved en meddelelse fra Kommissionen i Den Europæiske Unions Tidende (C-udgaven).
   Ændringerne og ajourføringen af disse oplysninger sker i overensstemmelse med artikel 23, stk. 3, i forordning (EF) nr. 670/2009.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. november 2009.
      
         
            På Kommissionens vegne
         
         Mariann Fischer BOEL
         
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 194 af 25.7.2009, s. 22.
   
      BILAG
      
         A:   Interventionscentre for hård hvede
      
      GRÆKENLAND
      Θράκη
      Ανατολική Μακεδονία
      Κεντρική Μακεδονία
      Κεντρική Ελλάδα
      Στερεά Ελλάδα
      SPANIEN
      Cadiz
      Cordoba
      Sevilla
      Huesca
      Teruel
      Zaragoza
      Burgos
      Palencia
      Salamanca
      Soria
      Valladolid
      Zamora
      Albacete
      Ciudad Real
      Cuenca
      Guadalajara
      Badajoz
      Caceres
      Navarra
      FRANKRIG
      Le Pouzin
      Castelnaudary
      Angouleme
      Moulins-sur-Yevre
      Orgeres en Beauce
      Saint Sauveur
      Toury
      Voves
      Fourques
      Aigues-Mortes
      Baziege
      Lespinasse
      Sainte Christie
      L’Isle Jourdain
      Sete
      Issoudun
      La Ville aux Dames
      Mer
      Artenay
      La Creche
      Lavaur
      Beaumont de Lomagne
      Fontenay le Comte
      PORTUGAL
      Beja
      
         B:   Interventionscentre for ris
      
      BULGARIEN
      Plovdiv
      GRÆKENLAND
      Κεντρική Ελλάδα
      Μακεδονία
      SPANIEN
      Cadiz
      Cordoba
      Sevilla
      Zaragoza
      Albacete
      Ciudad Real
      Cuenca
      Lerida
      Badajoz
      Caceres
      Navarra
      FRANKRIG
      Arles
      Fourques
      Aigues-Mortes
      ITALIEN
      Piemonte
      PORTUGAL
      Beja